አቶ ገዱ አንዳርጋቸውም ይሄንን ሕዝብ ለዚህ አሳር ሰቆቃ የዳረገው የወያኔ ባሪያ የሆነው ድርጅቱ በሚፈጽመው ዘርፈ ብዙ ጥቃቶች መሆኑን ለመሸፋፈን፣ ለመካድ ባሰበ አቀራረብ ቀርቦ በመለፍለፉ የብዙኃን መገናኛው ምን ብሎ ዘገበለት መሰላቹህ “… አቶ ገዱ የችግሩን አሳሳቢነት ደግመው በማንጸባረቅ ችግሩን ለመቅረፍ ጥረት እንዲደረግ አጥብቀው አሳስበዋል!” ተብሏል፡፡ ጌቶቹ ገዱን ዲዛይን ሲያደርጉት (ሲተልሙት) እንዲናገር ወደ ተግባር ግን እንዳይቀይር ወይም እንዲተውን አንጅ እንዳይሠራ አድርገው ነው የተለሙት፡፡ ለዚህ ነው በተግባራዊ እንቅስቃሴ የማይደገፍ፣ በተጨባጭ እርምጃ መሬት ላይ የማይታይ ለፕሮፖጋንዳ (ለልፈፋ) ፍጆታ ብቻ የሚናገረውን ነገር ሁሉ የሚናገረው፣ የተለመደና ማለት ስላለበት ብቻ የሚለው፡፡ የወያኔ ሸፍጥ የማይገባቸው ቂላቂል ወገኖች ግን አቶ ገዱ የሚናገራቸውን ለጆሮ የሚጥሙ ነገሮች እየተመለከቱ ገዱን እንደተቆርቋሪ ይቆጥሩታል፡፡ እነኝህ የዋሀን ወገኖቻችን ገዱ የሚናገራቸውን ነገሮች ተግባር ላይ ካለማዋሉ ወይም መሬት ላይ የሚታየው ከሚናገረው በተቃራኒ መሆኑን አስተውለው እውነታው ላይ መድረስ ሲችሉ ይሄንን ሲያደርጉ ግን አይታዩም፡፡ ይሄንን ለማድረግ ንቃተ ሕሊናቸው ስለማይፈቅድላቸው ይሆናል፡፡
